Ο **Κερέμ Καντέρ** (τουρκικά: *Kerem Kanter*) (Προύσα, 29 Απριλίου 1995) είναι Τούρκος επαγγελματίας καλαθοσφαιριστής. Με ύψος 2,08 μέτρα αγωνίζεται ως πάουερ φόργουορντ / σέντερ για τους Ακίτα Νόθερν Χάπινετς. Είναι ο μικρότερος αδερφός του παίκτη του ΝΒΑ, Ενές Καντέρ.

Πρώιμη ζωή
----------

Ο Καντέρ έπαιξε μία σεζόν στην Ακαδημία IMG, όπου είχε μέσο όρο 17 πόντους και 9 ριμπάουντ ανά αγώνα. Παρά το γεγονός ότι έλαβε μεγάλη προσοχή στο κολέγιο, πήρε πολύ χρόνο για να αποφασίσει αν θα πάει στο κολέγιο ή θα παίξει σε επαγγελματικό πρωτάθλημα. Όταν τελικά επέλεξε το κολέγιο, τα περισσότερα ρόστερ είχαν ολοκληρωθεί και οι Γκριν Μπέι Φίνιξ του Πανεπιστημίου του Ουισκόνσιν-Γκριν Μπέι ήταν οι μοναδικοί που μπορούσαν να τον πάρουν.

Κολεγιακή σταδιοδρομία
----------------------

Ως πρωτοετής στο Γκριν Μπέι, ο Καντέρ έπαιξε μαζί με τον Κέιφερ Σάικς. Ο Καντέρ είχε κατά μέσο όρο 4,0 πόντους και 2,3 ριμπάουντ ερχόμενος από τον πάγκο ως δευτεροετής φοιτητής. Βοήθησε τους Φίνιξ στο πρώτο τουρνουά NCAA σε 20 χρόνια, κερδίζοντας την 14η θέση. Ως τριτοετής, είχε 11,3 πόντους και 6,3 ριμπάουντ ανά αγώνα. Μετά τη σεζόν, δήλωσε συμμετοχή για το ΝΒΑ Ντραφτ, αλλά αποχώρησε πριν από την προθεσμία. Ο Καντέρ αποφάσισε να μετακινηθεί στο Πανεπιστήμιο Ζέιβιερ για τους Ζέιβιερ Μασκετίερς σύμφωνα με τον κανόνα μεταγραφών του NCAA. Ως τελειόφοιτος, ο Καντέρ είχε κατά μέσο όρο 10,9 πόντους και 4,5 ριμπάουντ ανά αγώνα. Βοήθησε τους Μασκετίερς σε μια σεζόν με ρεκόρ 29-6, τον πρώτο τους τίτλο της Περιφέρειας Big East στην κανονική περίοδο και μία πρώτη θέση στο τουρνουά NCAA. Ο Καντέρ σημείωσε 24 πόντους και κέρδισε 5 ριμπάουντ στη νίκη του πρώτου γύρου εναντίον των Τέξας Σάουθερν Τάιγκερς.

Επαγγελματική σταδιοδρομία
--------------------------

Αφού δεν επιλέχθηκε στο ΝΒΑ Ντραφτ 2018, ο Καντέρ υπέγραψε στην γαλλική Ζενές Λαΐκ ντε Μπουρ-αν-Μπρες στις 6 Αυγούστου 2018. Είχε μέσο όρο 7,2 πόντους ανά αγώνα. Στις 22 Ιανουαρίου 2019, ο Καντέρ υπέγραψε με τη λιθουανική ΜΚ Ντζούκιγια.

Τον Ιούλιο του 2019, ο Καντέρ υπέγραψε με την Ζουβεντούτ Μπαδαλόνα. Το Νοέμβριο, αρνήθηκε να ταξιδέψει στην Τουρκία για να παίξει εναντίον της Νταρουσάφακα λόγω φόβων για σύλληψη του. Ο Καντέρ είχε κατά μέσο όρο 6,8 πόντους και 3,8 ριμπάουντ ανά αγώνα στο Γιούροκαπ και 5,9 πόντους και 2,5 ριμπάουντ στο Πρωτάθλημα Ισπανίας Αποδεσμεύτηκε από την ομάδα στις 6 Ιουλίου 2020.

Στις 4 Σεπτεμβρίου 2020, ο Καντέρ υπέγραψε με τον Κολοσσό Ρόδου. Με τον Κολοσσό πραγματοποίησε εξαιρετική σεζόν, όντας ένας εκ ων πρωταγωνιστών της ομάδας και γενικότερα του Πρωταθλήματος Ελλάδας. Μέτρησε κατά μέσο όρο 17.4 πόντους (με 36,5% στο τρίποντο), 7.4 ριμπάουντ, 1.1 ασίστ, σε 28.7' λεπτά συμμετοχής. Με αυτά τα νούμερα αναδείχθηκε πρώτος σκόρερ με 382 πόντους, πρώτος ριμπάουντερ με 162 ριμπάουντ, αλλά και κορυφαίος στο σύστημα αξιολόγησης με 402 βαθμούς, στο Πρωτάθλημα Ελλάδας.

Στις 24 Αυγούστου 2021, συμφώνησε με την πολωνική Σλασκ Βρότσουαφ. Στις 15 Δεκεμβρίου, πέτυχε 21 πόντους κόντρα στην Παρτίζαν για το Γιούροκαπ. Τη σεζόν 2021-22 είχε στο Γιούροκαπ 11,8 πόντους, 8,8ριμπάουντ και 1,2 ασίστ κατά μέσο όρο, όντας παράλληλα ο κορυφαίος ριμπάουντερ της διοργάνωσης. Στην Πολωνία κατέκτησε το εθνικό πρωτάθλημα, αφού η Σλασκ Βρότσουαφ νίκησε στη σειρά των τελικών την Λέγκια 4-1, με τον ίδιο να έχει στον τελευταίο αγώνα 26 πόντους, 5 ριμπάουντ και 4ασίστ.

Τον Ιούνιο του 2022, συμφώνησε με τους Ακίτα Νόθερν Χάπινετς του Πρωταθλήματος Ιαπωνίας.

Εθνική ομάδα
------------

Ο Καντέρ αγωνίστηκε με την Εθνική Τουρκίας U18 το 2013, βοηθώντας την στην κατάκτηση του χρυσού μεταλλίου στο Ευρωπαϊκό Πρωτάθλημα U18 στη Λετονία.

Τίτλοι-Διακρίσεις
-----------------

### Συλλογικοί

#### Σλασκ Βρότσουαφ

* Πρωτάθλημα Πολωνίας: (2022)

### Ατομικοί

* Πρώτος στα ριμπάουντ στο Γιούροκαπ: (2022)

Παραπομπές
----------

1. 1 2 3  Κέρσι, Τζέισον (16 Μαρτίου 2016). «NCAA Tournament: Green Bay's Kerem Kanter excited to play on older brother's home floor». *NewsOK*. Ανακτήθηκε στις 26 Μαΐου 2017.
2. ↑  Μπρέναν, Πάτρικ (22 Μαΐου 2017). «Kanter pulling out of NBA Draft, will play at Xavier». *The Cincinnati Enquirer*.. Ανακτήθηκε στις 4 Αυγούστου 2017.
3. ↑  Ράσελ, Σάνον (14 Μαΐου 2018). «What’s next for former Xavier forward Kerem Kanter?». *The Athletic*. Αρχειοθετήθηκε από το πρωτότυπο στις 2021-08-29.. Ανακτήθηκε στις 4 Ιουνίου 2018.
4. ↑  Αλμπανίς, Λάουρα (17 Μαρτίου 2018). «NCAA Tournament: Xavier’s Kerem Kanter, younger brother of Knicks’ Enes, enjoying team’s spotlight in Big Dance». *NewsDay*.. Ανακτήθηκε στις 4 Ιουνίου 2018. [*νεκρός σύνδεσμος*]
5. ↑  «Kerem Kanter signs one-year deal with JL Bourg». *EuroHoops.net*. Ανακτήθηκε στις 6 Αυγούστου 2018.
6. ↑  «Enes Kanter's brother Kerem Kanter signs with Dzukija». *Sportando*. 22 Ιανουαρίου 2019. Αρχειοθετήθηκε από το πρωτότυπο στις 28 Αυγούστου 2021. Ανακτήθηκε στις 6 Ιουλίου 2020.
7. ↑  «El Club Joventut Badalona es reforça amb el polivalent Kerem Kanter». *Ζουβεντούτ Μπαδαλόνα*. 22 Ιουλίου 2019.
8. ↑  «Badalona's Kerem Kanter won't travel to Turkey, will miss EuroCup game vs. Darussafaka». *Sportando*. 17 Νοεμβρίου 2019. Αρχειοθετήθηκε από το πρωτότυπο στις 28 Αυγούστου 2021. Ανακτήθηκε στις 6 Ιουλίου 2020.
9. ↑  «Lo Joventut Badalona ha annunciato le uscite di Omic, Kanter e Stevic». *Sportando* (στα Ιταλικά). 6 Ιουλίου 2020. Ανακτήθηκε στις 6 Ιουλίου 2020.
10. ↑  «Kolossos signs Kerem Kanter». *Sportando*. 4 Σεπτεμβρίου 2020. Ανακτήθηκε στις 4 Σεπτεμβρίου 2020.
11. ↑  «Κολοσσός: Ανακοίνωσε τον Κερέμ Καντέρ». *www.sport24.gr*. 4 Σεπτεμβρίου 2020.
12. ↑  «Κερέμ Καντέρ: Η πορεία του περσινού αρχισκόρερ της Basket League στο EuroCup (vid) | Gazzetta». *www.gazzetta.gr*. Ανακτήθηκε στις 24 Μαρτίου 2022.
13. ↑  «Ο Κερέμ Καντέρ βρήκε το επόμενο συμβόλαιο του (pic, vid) | | Basketa.gr». 24 Αυγούστου 2021. Ανακτήθηκε στις 19 Οκτωβρίου 2021.
14. ↑  «Κερέμ Καντέρ: Συνεχίζει την καριέρα του στην Ιαπωνία! (photo & videos)». *Eurohoops*. 11 Ιουνίου 2022. Ανακτήθηκε στις 16 Ιουνίου 2022.

Εξωτερικοί σύνδεσμοι
--------------------

* Βιογραφικό στους Ζέβιερ Μασκετίερς
* Προφίλ στη FIBA